А напрыканцы са сваёй прамовай выступіў начальнік аддзела адукацыі, спорту і турызму райвыканкама Мікалай Віннічак. Словы падзякі, віншавання прагучалі з яго вуснаў не толькі ў адрас здольных ды таленавітых школьнікаў – ён дзякаваў іх бацькам, іх педагогам, метадыстам – усім, хто ўнёс сваю лепту ў перамогі хлопцаў і дзяўчат. І не забыўся адзначыць цудоўныя музычныя і танцавальныя нумары, падрыхтаваныя сіламі ДУДА “Цэнтр дзіцячай творчасці г. Івацэвічы”, якія былі паказаны падчас мерапрыемства.